
Samsung predstavlja modele SSD diskova P9 i P7 sa standardom USB4 na konferenciji Gamescom 2026
Samsungova linija prijenosnih SSD diskova unaprijeđena je standardom USB4 u glavnom modelu P9 i svestranom P7

Dvostruko jače performanse pri brzini 4000 MB/s olakšavaju obavljanje zahtjevnih zadataka, kao što je snimanje u razlučivosti od 12K

Ova serija prijenosnih SSD diskova odličan je spoj velikih brzina i kapaciteta, široke kompatibilnosti i dokazane otpornosti i prva na svijetu ima standard USB4, 8 TB memorije i brzine do 4000 MB/s
KÖLN, Njemačka, 26. kolovoza 2026. – Samsung Electronics Co., Ltd., predvodnik trendova u tehnologiji napredne memorije, danas je predstavio modele P9 i P7, sljedeću generaciju prijenosnih SSD diskova (pogon u čvrstom stanju) sa standardom USB4. Predstavili su novu seriju P na konferenciji Gamescom 2026, najvećem svjetskom okupljanju igrača videoigara, koji se održava u Kölnu u Njemačkoj od 26. do 30. kolovoza.

Serija P osmišljena je kako bi odgovorila na sve veće potrebe za prostorom za pohranu koje nastaju zbog snimanja videozapisa u ultravisokoj razlučivosti, sadržaja umjetne inteligencije i velikih igara. Glavni je model P9 s vrhunskim performansama za profesionalne korisnike, a prati ga model P7 za brzu i praktičnu pohranu u svakodnevnim situacijama.

„Budući da su sadržaj stvoren s pomoću umjetne inteligencije i videozapisi ultravisoke razlučivosti dio svakodnevice, a zauzimaju mnogo prostora, korisnici traže brža i pouzdanija rješenja za pohranu”, rekao je Tommy Kwon, potpredsjednik i voditelj tima za poslovanje brendiranih memorijskih proizvoda u društvu Samsung Electronics. „Serija P nudi brzu pohranu datoteka i čuvanje sigurnosnih kopija, pa će i profesionalcima i svakodnevnim korisnicima omogućiti da učinkovito rade u mnogo različitih situacija.”

P9: dvostruko bolje performanse uz USB4

USB4 omogućuje glavnom modelu P9 da postigne brzinu sekvencijalnog čitanja do 4000 megabita u sekundi (MB/s) i brzinu sekvencijalnog pisanja do 3800 MB/s, što ga čini najbržim modelom za prijenose na tržištu. Brzine sekvencijalnog čitanja i pisanja otprilike su dvostruko veće od brzina prethodne generacije. Za usporedbu, T9 s 4 terabajta (TB) memorije i sučeljem USB 3.2 Gen 2x2 postiže brzine sekvencijalnog čitanja i pisanja do 2000 MB/s.

Osim toga, P9 je prvi prijenosni SSD disk na svijetu sa standardom USB4 i memorijom 8 TB koji podržava brzine do 4000 MB/s. Zbog te je inovativnosti i tehničke sposobnosti P9 dobio priznanje za inovativnost za 2026. na sajmu CES ranije ove godine.

Zahvaljujući velikoj održivoj brzini pisanja P9 podržava izravno snimanje u 12K za profesionalnu produkciju, pa kreatori mogu snimiti, pohraniti i uređivati velike slikovne datoteke RAW i videozapise u ultravisokoj razlučivosti.

P7: brza, svestrana pohrana za svakodnevnu upotrebu

I model P7 ima tehnologiju USB4 i osmišljen je za brzu i praktičnu pohranu za potrebe posla, zabave i svakodnevnih aktivnosti. Kompatibilan je s raznim vrstama uređaja, uključujući stolna i prijenosna računala, pametne telefone, igraće konzole i fotoaparate.

Testiran je otpornost modela P7 na padove s 2 metra, udarce i podrhtavanja, pa će važni podaci korisnika ostati na sigurnom dok putuju, bave se aktivnostima u prirodi i uvijek kada su u pokretu.

Dostupnost

Serija P Samsungovih prijenosnih SSD diskova bit će dostupna s 1 TB, 2 TB, 4 TB i 8 TB prostora, a prodaja širom svijeta počinje 31. kolovoza.
*Dostupne količine mogu se razlikovati ovisno o tržištu. Određeni broj uređaja možda će izaći na tržište poslije tog datuma.

Model P9 prodavat će se po preporučenim maloprodajnim cijenama proizvođača od 339,99 USD za 1 TB, 649,99 USD za 2 TB, 1349,99 USD za 4 TB i 2699,99 USD za 8 TB. Model P7 prodavat će se po preporučenim maloprodajnim cijenama proizvođača od 289,99 USD za 1 TB, 549,99 USD za 2 TB, 1149,99 USD za 4 TB i 2289,99 USD za 8 TB.

Više informacija o seriji P Samsungova prijenosnog SSD diska možete pronaći na stranicama Samsung.com.

###

O društvu Samsung Electronics Co., Ltd.
Samsung nadahnjuje svijet i oblikuje budućnost revolucionarnim idejama i tehnologijama. Postavlja nove standarde za televizore, digitalne znakove, pametne telefone, nosive uređaje, tablete, bijelu tehniku i mrežne sustave te za memorije, sustave LSI i poluvodiče. Samsung radi i na unaprijeđenju tehnologija medicinskog snimanja, sustava za grijanje i hlađenje i robotike, a istodobno s poduzećem Harman proizvodi inovativne proizvode za automobilsku industriju i reprodukciju zvuka. Uz ekosustav SmartThings, otvorenu suradnju s partnerima i integraciju umjetne inteligencije u svim područjima omogućava besprijekorno i pametno iskustvo povezivanja. Najnovije vijesti možete pronaći na stranici Samsung Newsroom na adresi news.samsung.com.

